stanford-oval/wikipedia huggingface dataset:
Huhta (Eurajoki)

Huhdan koulu.
Huhta  on kylä Eurajoen kunnassa. Se sijaitsee noin yhdeksän kilometrin päässä kunnan keskustaajamasta yhdystie 2170:n varrella. Huhdalla asuu noin sata asukasta. Kylässä toimii Huhdan koulu.
Eurajoen kylät
| --- | --- |
Eurajoen kylät:   Auvi  Hankkila  Huhta  Ilavainen  Irjanne  Kainu  Kaukomäki  Kaukonpieli  Kirkonkylä  Koivuniemi  Kuivalahti  Köykkä  Lapijoki  Lavila  Linnamaa  Lutta  Mullila  Pappila  Pihlaus  Rikantila  Saari  Sydänmaa  Tahkoniemi  Taipale  Tarvola  Vaimala  Vuojoki  Väkkärä 
Luvian kylät:   Hanninkylä  Korpi  Lemlahti  Luodonkylä  Löytty  Mikkola  Niemenkylä  Perä  Sassila  Sitlahti  Väipäre
Heroes of Might and Magic IV: The Gathering Storm

| Heroes of Might and Magic IV: The Gathering Storm |
| --- | --- |

Kehittäjä:  New World Computing
Julkaisija:  The 3DO Company
Pelisarja:  Heroes of Might and Magic
Julkaistu:  2002
Lajityyppi:  Vuoropohjainen strategiapeli
Pelimuoto:  Yksinpeli, moninpeli
Alusta:  Microsoft Windows
Jakelumuoto:  CD
Lisää peliartikkeleitaVideopelien teemasivulla
Infobox OK     : 
| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 66,67 % (perustuu 9 arvosteluun)
Arvostelupisteet
Julkaisu: Pisteet
GameSpot: 7/10
IGN: 7,7/10
Heroes of Might and Magic IV: The Gathering Storm on vuoropohjaisen strategiapelin Heroes of Might and Magic IV:n ensimmäinen lisäosa. Pelin on kehittänyt New World Computing ja julkaissut The 3DO Company vuonna 2002.
Peli

Heroes of Might and Magic IV: The Gathering Storm tarjoaa kuusi uutta kampanjaa, yli 20 kenttää, 16 esinettä, neljä uutta olentoa (Goblin Knight, Evil Sorceress, Gargantuan, and Dark Champion) ja moninpelipäivityksen. Jokainen viidestä ensimmäisestä kampanjasta sisältää erikoissankarin, mukaan lukien dark priest Alita Eventide, archmage Bohb, wizard Kozuss, barbarian Dogwoggle ja bard Agraynel.
Peli > Kampanjat > Masters of Magic

The Isle of Pyre
Slart's Fjord
Lambent Plains
Mt. Anon
Mire of the Dead
Peli > Kampanjat > Opposites Attract

Fire and Ice
Shadow of Merlion
Peli > Kampanjat > Another Bard’s Tale

Isle of the Down
Thunderflash Mountains
Uludin foothills
Peli > Kampanjat > Might Makes Right

The Unexpected Prize
Allies Lost
The Uncivil War
Peli > Kampanjat > A Matter of Life and Death

First Contact
The Hidden Hand
The Dark Path
The Rescue
Peli > Kampanjat > The Gathering Storm

Storm on the Horizon
Up Against a Wall
Final Showdown
Vähimmäislaitteistovaatimukset

400 MHz suoritin
64 Mt työmuistia
650 Mt vapaata kiintolevytilaa
Windows 98 tai uudempi
Henning Christophersen

Henning Christophersen
Henning Christophersen (8. marraskuuta 1939 Kööpenhamina – 31. joulukuuta 2016 Bryssel, Belgia) oli tanskalainen poliitikko. Hän oli kansankäräjien parlamentaarikko 1971–1984, oikeistoliberaalisen Venstren puoluejohtaja 1978–1984, Tanskan ulkoministeri 1978–1979 sekä valtiovarainministeri ja varapääministeri 1982–1984. Sen jälkeen hän toimi EU-komissaarina ja komission varapuheenjohtajana 1985–1995 Jacques Delorsin alaisuudessa ja vastasi talous- ja valuuttakysymyksistä. Myöhemmin hän toimi konsulttina. Hän oli Kreab-viestintätoimiston osakas ja tunnettu hallitustyöskentelystään monissa yrityksissä.
EU-komissaarina Henning Christophersen oli kymmenen Itämeren ympärysvaltion ulkoministerin kanssa perustamassa Itämeren valtioiden neuvostoa vuonna 1991. Christophersen muistetaan myös monien suomalaispoliitikkojen opastajana Suomen EU-jäsenyysneuvottelujen ja jäsenyyden alkutaipaleen vuosina.
Uran alku

Christophersen valmistui valtiotieteiden kandidaatiksi vuonna 1965 ja toimi pienyritysten etujärjestön Håndværksrådetin talousosaston johtajana. 1970-luvun alussa hän toimi muun muassa koulunjohtajana ja eräiden sanomalehtien talouspäällikkönä. Vuonna 1971 hänet valittiin kansankäräjäedustajaksi, mistä alkoi hänen poliittinen uransa.
Käännös suomeksi
Kyle Platzer

| Kyle Platzer |
| --- | --- |

Henkilötiedot
Syntynyt: 4. maaliskuuta 1995 (ikä 29) Waterloo, ON, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  183 cm
Paino:  82 kg
Seura
Seura:  Schwenninger Wild Wings
Sarja:  DEL
Pelinumero:  88
Pelaajaura
Pääsarjaura:  2019–
Aik. seurat:  Oklahoma City Barons (AHL) Bakersfield Condors (AHL) Wichita Thunder (ECHL) Florida Everblades (ECHL) KooKoo (SML) Tappara (SML) JYP (SML)
NHL-varaus:  96. varaus, 2013 Edmonton Oilers
Kyle Platzer (s. 4. maaliskuuta 1995 Waterloo, Ontario, Kanada) on kanadalainen jääkiekkoilija, joka pelaa Saksan DEL-liigan Schwenninger Wild Wingsissa. Hän on pelipaikaltaan keskushyökkääjä, mutta Platzer osaa pelata myös laidassa. Hän laukoo oikealta.
Pelityyli

Platzerin entisen seuran KooKoon urheilutoimenjohtaja Jarno Kultasen mukaan hän on klassinen taitokeskushyökkääjä, jonka vahvuudet tukevat nimenomaan sentteripeliä. Kultasen mukaan Platzerilla on hyvä pelikäsitys, jonka ansiosta hänen syöttönsä ja tarjoilunsa ovat oikea-aikaisia. Platzer sijoittuu oikein ja reagoi hyvin suunnanmuutoksiin, joten hänellä on Kultasen mukaan hyvä pohja onnistua myös isossa kaukalossa.
ISA (täsmennyssivu)

ISA voi tarkoittaa seuraavia asioita:
ISA, tietotekniikan väylästandardi
ISA, kansainvälinen esteettömyyden tunnus
ISA-auktorisointia käsitellään artikkelissa isännöitsijä
Isa (Kagoshima), kaupunki Japanissa, Kagoshiman prefektuurissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ISA”, voi hakea sivunnimihaulla, laajalla sivunnimihaulla tai tekstihaulla.
Hukkariisi

| Hukkariisi |
| --- | --- |

Uhanalaisuusluokitus
 Elinvoimainen  
Suomessa::  Vaarantunut
  
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Yksisirkkaiset Monocotyledoneae
Kladi::  Commelinids
Lahko::  Poales
Heimo::  Heinäkasvit Poaceae
Alaheimo::  Oryzoideae
Suku::  Hukkariisit Leersia
Laji::  oryzoides
Kaksiosainen nimi
 Leersia oryzoides  (L.) Sw. 
Katso myös
   Hukkariisi Wikispeciesissä   Hukkariisi Commonsissa 
Infobox OKNimi-testi OKIUCN-testi OK: 
Hukkariisi eli jokihukkariisi (Leersia oryzoides) on Euroopassa ja Pohjois-Amerikassa tavattava merenrantojen heinäkasvi. Suomessa laji on uhanalainen ja se on rauhoitettu luonnonsuojeluasetuksella.
Ulkonäkö ja koko

Monivuotinen hukkariisi kasvaa 50–100 senttimetriä korkeaksi. Kasvi on vaaleanvihreä, pysty ja monilehtinen. Korren solmuissa on alaspäisiä karvoja. Lehdet ovat 6–10 mm leveitä, karheita ja pitkä- ja velttokärkisiä. Lehden tylppä kieleke on enintään 1,5 mm pitkä. Kukinto on 10–15 cm pitkä veltto- ja pitkähaarainen röyhy, mutta se tulee tavallisesti vain osittain esiin lehtitupesta. Tähkylät ovat yksikukkaisia, soikeita ja kaleettomia. Helpeet ovat 4–5 mm pitkiä ja karvaisia; ulkohelve on vihneetön. Hukkariisi on itsepölytteinen.
Levinneisyys

Hukkariisiä esiintyy Pohjois-Amerikan lauhkealla vyöhykkeellä sekä Euroopassa Englannista Venäjälle ja Ukrainaan. Erillisiä esiintymiä on riisinviljelyn ylläpitäminä Pohjois-Afrikassa, Aasiassa ja Etelä-Amerikassa. Pohjoismaissa hukkariisi elää äärirajoillaan ja sitä on tavattu harvinaisena Tanskasta, Etelä-Ruotsista ja Kaakkois-Suomesta. Nyky-Suomen ensimmäinen havainto hukkariisistä on Kotkan Mussalosta vuodelta 1931, vaikkakin laji tunnettiin entuudestaan Karjalasta Viipurinlahdelta. Nykyään hukkariisi tunnetaan Kymijoen suuhaarojen suilta Pyhtäältä, Ruotsinpyhtäältä ja Kotkasta seitsemältä kasvualueelta.
Elinympäristö

Hukkariisi kasvaa suojaisissa murtovesilahdissa sekä viljavien jokivarsien vesirajan tuntumassa.
Aiheesta muualla

Kasviatlas 2020: Hukkariisin eli jokihukkariisin levinneisyys Suomessa.
Henrik Lundqvist

| Henrik Lundqvist |
| --- | --- |

Henkilötiedot
Syntynyt: 2. maaliskuuta 1982 (ikä 42) Åre, Ruotsi
Kansalaisuus:   Ruotsi
Jääkiekkoilija
Lempinimi:  The King
Pelipaikka:  maalivahti
Maila:  vasen
Hanska:  vasen
Pituus:  185 cm
Paino:  90 kg
Pelinumero:  30
Pelaajaura
Pääsarjaura:  2001–2020
Aik. seurat:  Frölunda HC (Elitserien) New York Rangers (NHL)  Washington Capitals (NHL)
NHL-varaus:  205. varaus, 2000 New York Rangers
Hockey Hall of Fame
 2023 
Aiheesta muualla
www.hlundqvist30.com
| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Torino 2006 | jääkiekko |  |
|  Hopeaa | Sotši 2014 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Saksa/Ranska 2017 | jääkiekko |  |
|  Hopeaa | Suomi 2003 | jääkiekko |  |
|  Hopeaa | Tšekki 2004 | jääkiekko |  |
Henrik Lundqvist (s. 2. maaliskuuta 1982 Åre, Ruotsi) on ruotsalainen uransa päättänyt jääkiekkomaalivahti. Hän pelasi New York Rangersissa, kaudesta 2005–2006 alkaen 2019–2020 loppuun saakka, kunnes syyskuussa 2020 Rangers osti ulos viimeisen vuoden Lundqvistin sopimuksesta. Lundqvist oli perhostyylin maalivahti.
Rangers varasi Lundqvistin NHL:ään vuoden 2000 varaustilaisuuden seitsemännellä kierroksella varausnumerolla 205. Varauksen jälkeen hän pelasi vielä viisi vuotta Frölundassa Ruotsin liigassa. Kaudeksi 2005–2006 hän siirtyi Pohjois-Amerikkaan ja nousi heti avauskaudellaan Rangersin ykkösvahdiksi. Kaudella 2011–2012 Lundqvist sai NHL:n parhaan maalivahdin Vezina Trophy -palkinnon. Hänellä oli runkosarjassa NHL-vuosiensa paras torjuntaprosentti 93 ja päästettyjen maalien keskiarvo 1,97.
Lundqvist saavutti olympiakultaa Torinon olympialaisissa 2006 Ruotsin voitettua Suomen finaaliottelussa 3–2. Lundqvist valittiin Sotšin olympialaisten jääkiekkoturnauksen parhaaksi maalivahdiksi vuonna 2014. Ruotsi jäi hopeasijalle hävittyään Kanadalle 3–0. Hän torjui Ruotsin maalilla myös Vancouverin olympialaisissa 2010 ja MM-kisoissa vuosina 2003, 2004, 2008 ja 2019. Lundqvist edusti Ruotsia myös jääkiekon MM-kilpailuissa vuonna 2017, jossa hän torjui Kanadaa vastaan rangaistuslaukauskilpailussa Ruotsin MM-kultaan. Puolivälierätappio 2019 MM-kisoissa Suomea vastaan päätti Lundqvistin uran Ruotsin maajoukkueessa.
Lundqvistin 15-vuotinen ura New York Rangersissa päättyi kauden 2019–2020 jälkeen. Hän teki vapaana pelaajana yksivuotisen sopimuksen Washington Capitalsin kanssa lokakuussa 2020. Joulukuussa 2020 Lundqvist ilmoitti joutuvansa jättämään kauden 2020–2021 väliin sydänleikkauksen vuoksi. Lundqvist lopetti uransa elokuussa 2021. Henrik Lundqvistin numero 30 jäädytettiin Madison Square Gardeniin 28.1.2022. Lundqvist valittiin jääkiekon kunniagalleriaan Hockey Hall of Fameen kesäkuussa 2023.
Yksityiselämä

Lundqvistillä on identtinen kaksoisveli Joel Lundqvist. Joel on edustanut NHL:ssä Dallas Starsia, ja Elitserienissä Frölundaa.
Lundqvist on NHL 07:n ruotsinkielisen version kannessa.
Aiheesta muualla

Wikimedia Commonsissa on kuvia tai muita tiedostoja aiheesta .
Henrik Lundqvist Elite Prospects. Everysport Media Group AB. (englanniksi)
Henrik Lundqvist The Internet Hockey Databasessa (englanniksi)
Henrik Lundqvist Legends of Hockey -sivustolla (englanniksi)
| 0 | 1 | 2 |
| --- | --- | --- |
| Edeltäjä: Stefan Liv | Honken Trophyn voittaja 2003, 2004, 2005 | Seuraaja: Johan Holmqvist |
| 0 | 1 | 2 |
| --- | --- | --- |
| Edeltäjä: Magnus Kahnberg | Guldhjälmen 2005 | Seuraaja: Andreas Karlsson |
| 0 | 1 | 2 |
| --- | --- | --- |
| Edeltäjä: Johan Davidsson | Guldpucken 2005 | Seuraaja: Kenny Jönsson |
| 0 | 1 | 2 |
| --- | --- | --- |
| Edeltäjä: Tim Thomas | Vezina Trophyn voittaja 2012 | Seuraaja: Sergei Bobrovski |
Heijaste (yhtye)

Heijaste oli tamperelainen yhtye, jonka jäseniin kuuluivat A-J Keskinen (laulu), Viljami Tiainen (kitara ja taustalaulu), Juho Mustonen (basso) ja Eero Honkanen (rummut).
Keskinen, Mustonen ja Honkanen perustivat Heijasteen Hervannan yläasteella vuonna 2001. Tiainen liittyi yhtyeeseen vuonna 2004, jonka jälkeen Heijasteen aktiivinen keikkailu alkoi. Yhtye solmi vuonna 2006 yhteistyösopimuksen Tamperlaisen Sahamusic Oy:n kanssa ja vuonna 2007 levytyssopimuksen Turkulaisen Hype Recordsin kanssa. Esikoisalbumi Silta yli kaiken ilmestyi loppuvuodesta. Heijaste teki uransa aikana noin 400 keikkaa festivaaleilla, klubeilla ja nuorisotaloilla sekä oli esillä useissa eri medioissa. Yhtye lopetti virallisesti toimintansa vuonna 2013.
Kokoonpano

A-J Keskinen – laulu
Viljami Tiainen – kitara
Juho Mustonen – basso
Eero Honkanen – rummut
Cece Hakulinen – koskettimet
Kokoonpano > Ex-jäsenet

Jones – koskettimet
Julkaisut > Albumit

Silta yli kaiken
Julkaisut > Singlet

Hetkille
Kiinni
Julkaisut > Musiikkivideot

Hetkille
Aiheesta muualla

Yhtyeen Facebook-sivu
Heijaste Myspacessa (englanniksi)
Koulutus Sierra Leonessa

Koulutus Sierra Leonessa on mennyt eteenpäin 2000-luvulla. Sisällissodan takia työssäkäyvien koulutustaso on heikko, ja kolmasosa lapsista ei edelleenkään käy koulua. Lukutaito on vuosien 2004–2015 aikana kuitenkin noussut 34 prosentista 48,1 prosenttiin.
Nykytilanne

Sierra Leonessa on oppivelvollisuus kaikille lapsille noin 6-vuotiaasta 12-vuotiaaksi ensimmäisen asteen koulutuksella (verrattavissa Suomen ala-asteeseen) ja kolme vuotta toisen asteen koulutuksella, joka käydään ikävuosien 13–18 välillä (verrattavissa Suomen yläasteeseen), mutta pula kouluista ja opettajista on tehnyt tämän toteutumisesta mahdottomaksi.
Ebolaepidemia aiheutti koulutyössä yhdeksän kuukauden tauon. Koulut avattiin uudestaan huhtikuussa 2015. Tilastojen perusteella ainakin 1,8 miljoonaa oppilasta palasi kouluihin vuoden 2015 aikana. Lukema vastasi oppilasmäärää, joka kävi kouluja ennen epidemiaa.
Vaikka koulutustilanne on parantunut sisällissodan jälkeen, sierraleonelaislapsista kolmasosa ei käynyt koulua vuoden 2011 tilastojen perusteella. Köyhyys oli suurin syy jäädä pois opetuksesta. Sodan takia yleinen koulutustaso oli huono, sillä työikäisistä 54,6 prosentilla ei ollut virallista koulutusta ja vain 2,8 prosentilla oli ylemmän kouluasteen tutkinto. Unescon mukaan yli 15-vuotiaiden lukutaito oli vuonna 2015 48,1 prosenttia. Vielä vuonna 2004 lukutaito oli vain 34 prosenttia.
Vuoden 2017 alussa maassa toimi kolme yliopistoa. Sierra Leonen yliopisto on Länsi-Afrikan vanhin yliopisto, ja siihen kuuluu kolme korkeakoulutasoista osaa. Njalan yliopisto on saanut alkunsa vuonna 1964 perustetusta korkeakoulusta (Njala University College), ja sillä on kampukset Njalan ja Bon kaupungeissa. Lisäksi vuonna 2009 yliopiston asema myönnettiin Makenin yliopistolle.
Historia

1800-luvulla Sierra Leone oli länsimaistyylisen koulutuksen edelläkävijä Saharan eteläpuolisessa Afrikassa. Fourah Bay College, ensimmäinen kolmannen asteen oppilaitos alueella perustettiin vuonna 1827. Ensimmäinen poikakoulu Sierra Leone Grammar School perustettiin vuonna 1845 ja ensimmäinen tyttökoulu Annie Walsh Memorial School perustettiin 1849. Sierra Leone oli koko Länsi-Afrikan tärkeä keskus opettajien koulutukselle, tohtoreille ja hallintovirkamiehille 1800-luvun ensimmäisellä puoliskolla.
Koulutusjärjestelmä joka kehittyi Sierra Leonessa 1800- sekä 1900-luvulla oli suunniteltu Britannian koulujärjestelmän mukaiseksi. Se oli luonteeltaan elitistinen, tähdättynä kaupunkien keskiluokalle ja keskittyi akateemisesti lahjakkaisiin jotka menisivät kolmannen asteen koulutukseen ennen siirtymistä ammatteihin hallituksen virkamiehinä. Tänä aikana suurin osa väestöstä ei ollut muodollisesti koulutettuja tai olivat vain olleet muutaman vuoden peruskoulutuksessa. Kun Sierra Leone julistautui itsenäiseksi vuonna 1961, alle 15 prosenttia 5–16-vuotiaista kävi koulua.
Sierra Leonen sisällissota johti 1 270 peruskoulun tuhoutumiseen ja vuonna 2001 67 prosenttia kaikista kouluikäisistä lapsista ei ollut koulussa. Tilanne on parantunut huomattavasti sisällissodan loputtua, peruskoulun opiskelijoiden kaksinkertaistuttua vuosina 2001–2005. Monia kouluja on uudelleenrakennettu sodan loputtua.
Sisällissodan jäljiltä sierraleonelaisten koulutustaso on huono. Vuonna 2004 lukutaito oli 39 prosentilla – naisista vain 29 prosenttia ja miehistä 49 prosenttia osasi lukea. Alueellisesti paras lukutaito oli pääkaupunkiseudulla (65 prosenttia Läntisellä alueella) ja alhaisin maan itäisellä ja pohjoisella alueella (31 prosenttia). Koska monelta on koulu jäänyt käymättä ajallaan, kouluissa on myös lakisääteistä ikää vanhempia oppilaita. Vuonna 2004 laskettiin, että 40 prosenttia 6–29-vuotiaista sierraleonelaisista ei ollut koskaan käynyt koulua. Vuosina 2008–2012 alakouluikäisistä tytöistä 75,6 ja pojista 73 prosenttia kävi koulua. Koululaisten nopeasti kasvanut määrä on johtanut pulaan opettajista ja oppimateriaaleista: opettajaa kohti on 67 ala-asteen oppilasta, ja vain joka viidennellä koululaisella on oppikirja. Vuonna 2014 lukutaitoisten osuus oli kasvanut 43,3 prosenttiin.
Vuoden 2004 koululaki määräsi periaatteessa yleisen oppivelvollisuuden, jonka piirissä on kuusiluokkainen alakoulu ja kolmeluokkainen yläkoulu. Koulujen ja opettajien puutteen takia oppivelvollisuus ei ole käytännössä toteutunut. Vuonna 2012 julkistettiin joukko uudistuksia, kuten ylimääräinen kouluvuosi (”kymppiluokka”) ennen yliopistoon jatkamista.
Aiheesta muualla

Kuvia tai muita tiedostoja aiheesta Koulutus Sierra Leonessa Wikimedia Commonsissa
Ala-asteen toisluokkalaisia
RUF:in sisällissodan aikana tuhoaman koulun jäännökset Koindun kaupungissa.
Hurumin kirkko

| Hurumin kirkko Hurum kirke |
| --- | --- |
 Kirkko vuonna 2009.
Sijainti:  Asker, Norja
Kirkkokunta:  Norjan kirkko
Hiippakunta:  Oslon hiippakunta
Rakentamisvuosi:  1100-luku
Materiaali:  kivi
Istumapaikkoja:  150
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hurumin kirkko (norj. Hurum kirke) on Askerin kunnassa Akershusin läänissä Norjassa sijaitseva kivinen pitkäkirkko 1100-luvulta. Hurumin kirkossa on Huitfeldtin aatelissuvun hautakappeli.
Kuvia

Kirkkolaiva ja urut
Kirkkosali
Aiheesta muualla

Kuvia tai muita tiedostoja aiheesta Hurumin kirkko Wikimedia Commonsissa
ISA Brown

ISA Brown -kanoja.
ISA Brown on ruskeasävyinen kanarotu. Se on melko suuri keskikokoiseksi kanaksi, ja huono lentäjä. ISA Brown munii hyvin ensimmäisenä vuonna, jonka jälkeen munien tuotanto hiipuu. Se elää usein vain vuoden, koska se on jalostettu geneettisesti tehokkaaksi munijaksi. Se on huono hautoja. ISA Brown on hybridikana ja se munii ruskeita munia.
Hurusrata

Hurusrata eli virallisesti Varkaus–Kommila-rata tarkoittaa Varkauden kaupungissa sijaitsevaa Stora Enson Kommilan tehtaille menevää seitsemän kilometrin mittaista rataosuutta, joka alkaa Varkauden Joutenlahdesta. Radan rakentaminen alkoi vuonna 1984 ja maksoi 46 miljoonaa markkaa, josta Valtionrautateiden osuus oli 23 miljoonaa. Virallisia vihkiäisiä vietettiin 10. kesäkuuta vuonna 1986, ja juhlaan  liittyi myös kiertoajelua uudella radalla.
Tietoja radasta

Varkauden rautatieaseman läntisessä tulosuunnassa on juuri ennen asemaa 180° asteen kaarre, jonka alkupäässä on Hurusradan vaihde. Täten rataa käyttävät junat eivät käy Varkauden ratapihalla.
Radalla on turvalaitteet junakulunvalvontaa myöten kilometrille 425 saakka, jolla sijaitsee radan erkanemisvaihdetta suojaavan pääopastimen esiopastin. Se on rataluokkaa B2 ja K43-kiskotettu. Junia on kulussa maanantaista perjantaihin kolme junaparia, lauantaina ja sunnuntaina yksi.
Ennen rautatieyhteys Kommilaan alkoi Varkauden rautatieasemalta. Se kulki Haukiveteen laskevan Pirtinvirran yli kulkien Varkauden kaupungintalon ohi. Yksi syy vanhan radan purkamiseen ja uuden rakentamiseen oli se, etteivät kuljetukset kulkisi enää tiheään asutun keskustan läpi. Uusi rata ei kulje keskustan läpi, vaan kiertää asutuksen.
Kuvia

Tavarajuna TA 4244 Hurusradalla.
Tavarajuna TA 4228 Hurusradan erkanemisvaihteella.
Huhmarjärvi

| Huhmarjärvi |
| --- | --- |
Valtiot:  Suomi 
Paikkakunta:  Vihti
Koordinaatit:  60°18′12″N, 24°22′56″E
Laskujoki:  Siuntionjoki 
Järvinumero:  22.004.1.001
Mittaustietoja
Pinnankorkeus:  47,1 m 
Rantaviiva:  3,5 km 
Pinta-ala:  0,4 km² 
 fiHuhmarjärvi 
Huhmarjärvi on Vihdin eteläosassa läntisellä Uudellamaalla sijaitseva 37 hehtaarin laajuinen matala ja rehevähkö järvi. Etäisyys Nummelasta on viisi kilometriä kaakkoon ja Helsingin keskustasta 34 kilometriä länsiluoteeseen.
Maantiede

Huhmarjärven pituus lounaasta koilliseen on 1,3 kilometriä. Järvi on saareton ja sen rannoilla on metsää sekä jonkin verran rakennuksia. Eteläpuolella levittäytyy peltoaukea, kaakossa on Haukilampi. Huhmarjärven koillisrantaan laskee Siuntionjoki koillisen suunnalta Tervalammesta. Siuntionjoki jatkuu Huhmarjärven lounaisrannalta etelään Palojärveen. Huhmarjärven ja Tervalammen etäisyys on 1,4 kilometriä, Huhmarjärven ja Palojärven etäisyys on puolestaan 1,2 kilometriä. Huhmarjärven kaakkoispuolella sijaitsee Haukilampi.
Huhmarjärvi (22.004.1.001) kuuluu Palojärvenkosken alueeseen (22.004), joka on kolmannen jakovaiheen vesistö Siuntionjoen vesistössä (22). Huhmarjärvi on Palojärvenkosken alueen kolmanneksi laajin vakavesi ja Siuntionjoen vesistön koillisia vakavesiä.
Maa- ja metsätalous, asutus ja sisäinen kuormitus rehevöittävät Huhmarjärveä. Järven ekologinen tila on välttävä ja kemiallinen tila hyvä. Yleisin kalalaji on särki.
Henning Koppel

Henning Koppel 1950-luvulla.
Henning Koppel (8. toukokuuta 1918 Kööpenhamina – 27. kesäkuuta 1981 Kööpenhamina) oli tanskalainen muotoilija, korutaiteilija ja graafikko. Hän lukeutuu toisen maailmansodan jälkeisen ajan merkittävimpiin pohjoismaisiin muotoilijoihin. Hän sai Lunning-palkinnon 1953.
Henning Koppel opiskeli vuosina 1935–1936 Bizzie Høyerin ja 1937 Anker Hoffmannin oppilaana Tanskan kuninkaallisessa taideakatemiassa Kööpenhaminassa ja vietti sen jälkeen lukuvuoden Académie Ransonissa Pariisissa.
Toisen maailmansodan ajan Koppel oli maanpakolaisena Tukholmassa. Hän työskenteli tuolloin ruotsalaiselle Orreforsille ja Svenskt Tennille. Näihin aikoihin hän aloitti myös kulta- ja hopeakorujen teon.
Vuonna 1945 Henning Koppel palasi Tanskaan ja aloitti yhteistyön hopeaseppä Georg Jensenin (1866–1935) perustaman yrityksen kanssa, joka jatkui Koppelin kuolemaan asti. Hän suunnitteli yhtiölle muun muassa pöytähopeita. Luonnonmuotoja käyttävissä hopeakoruissaan Koppel hyödynsi vaikutteita Hans Arpin ja Constantin Brâncușin abstrakteista veistoksista. Hän sai koruillaan kultamitalin Milanon IX triennalessa 1951.
Vuosina 1961–1981 Koppel suunnitteli myös keramiikaa tanskalaiselle Bing & Grøndahlille ja vuodesta 1967 kelloja ja valaisimia Louis Poulsenille. Tanskan postilaitos tilasi häneltä postimerkkejä.
Perhe

Henning Koppelin veli oli arkkitehti Nils Koppel ja tytär tekstiilisuunnittelija Nina Koppel (1942–1989).
Aiheesta muualla

Henning Koppelo Designlexikonissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Henning Koppel
Käännös suomeksi